
Αρκαλοχώρι, 03/ 08 /2026
Προς: ΜΜΕ
ΔΕΛΤΙΟ ΤΥΠΟΥ

Δήμος Μινώα Πεδιάδας: Συνεχίζεται έως τις 4 Αυγούστου η δωρεάν κτηνιατρική δράση στο Δήμο Μινώα πΕΔΙΆΔΑς - Β.Κεγκέρογλου: «Η αγάπη για τα ζώα μπορεί να υπερνικήσει τα προβλήματα»

Με μεγάλη ανταπόκριση από τους ιδιοκτήτες ζώων συντροφιάς συνεχίζεται στο Δήμο Μινώα Πεδιάδας η δωρεάν κτηνιατρική δράση που υλοποιείται σε συνεργασία με τη Zero Stray Pawject και την εθελοντική κτηνιατρική ομάδα Arche Noah Kreta.

Τον χώρο της δράσης που πραγματοποιείται για τρίτη φορά μέσα σε μικρό χρονικό διάστημα, σε διαμορφωμένο χώρο στο χωριό Αυλή, επισκέφθηκε ο Δήμαρχος Μινώα Πεδιάδας Βασίλης Κεγκέρογλου, συνομιλώντας με τους κτηνιάτρους, τους εθελοντές και τους δημότες, ενώ απηύθυνε κάλεσμα σε όσους δικαιούνται να αξιοποιήσουν τη σημαντική αυτή δυνατότητα μέχρι και την Τρίτη 4 Αυγούστου.

«Η αγάπη για τα ζώα μπορεί να υπερνικήσει τα προβλήματα. Η πρόληψη ξεκινά από τα δεσποζόμενα ζώα. Η σήμανση, ο εμβολιασμός, η υπεύθυνη κηδεμονία και ο έλεγχος των γεννήσεων συμβάλλουν ουσιαστικά στην προστασία της υγείας και της ευζωίας των ζώων, αλλά και στη μείωση των εγκαταλείψεων και κατ' επέκταση των αδέσποτων ζώων", ανέφερε χαρακτηριστικά ο Δήμαρχος.

Να υπενθυμίσουμε ότι η δράση αφορά σε σκύλους και γάτες ευπαθών κοινωνικών ομάδων και κτηνοτρόφων με τις δωρεάν υπηρεσίες να περιλαμβάνουν κτηνιατρική κλινική εξέταση, εμβολιασμό των ζώων, ηλεκτρονική σήμανση (microchip), ληψη δείγματος γενετικού υλικού (DNA), όπου προβλέπεται από την ισχύουσα νομοθεσία, αποπαρασίτωση. στειρώσεις, όπου ενδείκνυνται και κατόπιν κτηνιατρικής αξιολόγησης, συμβουλευτική και ενημέρωση των ιδιοκτητών για την ορθή φροντίδα και την υπεύθυνη διαχείριση των ζώων συντροφιάς.

Η δράση ολοκληρώνεται συνεχίζεται σήμερα Δευτέρα 3 Αυγούστου και ολοκληρώνεται την Τρίτη 4 Αυγούστου, υπάρχουν ακόμη διαθέσιμα ραντεβού τα οποία πραγματοποιούνται κατόπιν προγραμματισμού, στα παρακάτω τηλέφωνα:
-Δήμος Μινώα Πεδιάδας: 28913 40319
-Ηλίας Μπαγιουρούκης (συντονιστής της Zero Stray Pawject στην Κρήτη): 698 639 9689


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

